kardosdrur/scandi-wiki huggingface dataset:
Kønskarakteristika

Kønskarakteristika er de tegn eller karakteristika, der kendetegner og adskiller de forskellige køn. De er opdelt i hhv. primære, sekundære og tertiære kønskarakteristika. De primære og sekundære kønskarakteristika er genetisk og biologisk betingede, de tertiære socialt betingede.

 Primære kønskarakteristika udgøres af kønsorganerne og de organer, der er direkte involveret i seksuel reproduktion. Primære kønskarakteristika er medfødte og grundlægges allerede i den tidlige fosterudvikling. Mandens penis og kvindens vagina er de mest øjnefaldne primære kønskarakteristika.

 Sekundære kønskarakteristika er anatomiske forskelle på de to køn, som ikke i sig selv er direkte involverede i seksuel reproduktion, men spiller en vigtig rolle i kønsakten, parringsritualer, seksuel tiltrækning, bejlen etc. De er opstået som resultat af seksuel udvælgelse. Sekundære kønskarakteristika kendetegnes ved ikke at være til stede før kønsmodningen, men derimod at opstå i løbet af puberteten som følge af påvirkning fra kønshormoner, hhv. testosteron for mænd og østrogen for kvinder.

 Kendte sekundære kønskarakteristika inkluderer hanløvens manke, påfuglens lange, farvede fjer, elefanter og søløvers stødtænder, fjerdragten hos mange fuglehanner, ildfluers lys, neonfisks farve etc. Blandt mennesker er de mest iøjefaldende karakteristika kvindens bryster og mandens skæg.

 Tertiære kønskarakteristika er kulturelt betingede og socialt tillærte kønsforskelle. De er hovedsageligt et menneskeligt fænomen. Karakteristikaene varierer fra kultur til kultur, men kan f.eks. være en differentieret tøjstil (kjoler, nederdele til kvinder, bukser til mænd) eller hårmode (langt hår til kvinder, kort hår til mænd).

Anormaliteter 
Hvis de primære og/eller sekundære kønskarakteristika er underudviklede, ikke tilstrækkeligt tydelige eller modstridende, kan det defineres som interkønnethed.

Mennesket 
Følgende er væsentlige kønskarakteristika hos mennesket:

Manden

Kvinden

Se også 
 Fingerlængdeforholdet
 Kønsdimorfi

Note 

Biologi
Anatomi
Salvador Cardona

Salvador Cardona Balbastre (12. januar 1901 – 15. januar 1985) var en spansk professionel landevejscykelrytter fra Alfacin, Spanien. I Tour de France 1929 blev han den første spanske cykelrytter til at vinde en etape i Tour de France.

Eksterne links 
 Profil

Mandlige cykelryttere fra Spanien
Grêmio Foot-Ball Porto Alegrense

Grêmio Foot-Ball Porto Alegrense (ofte blot Grêmio) er en brasiliansk fodboldklub hjemmehørende i Porto Alegre.

Titler 

Internationale

 Intercontinental Cup (1): 1983

Kontinentale

Copa Libertadores: (3) 1983, 1995, 2017

Recopa Sudamericana: (2) 1996, 2018

Nationale

Campeonato Brasileiro Série A: (2) 1981, 1996

Copa do Brasil: (5) 1989, 1994, 1997, 2001, 2016

Supercopa do Brasil: (1) 1990

Campeonato Brasileiro Série B: (1) 2005

Statsmesterskaber

Campeonato Gaúcho: (38) 1921, 1922, 1926, 1931, 1932, 1946, 1949, 1956, 1957, 1958, 1959, 1960, 1962, 1963, 1964, 1965, 1966, 1967, 1968, 1977, 1979, 1980, 1985, 1986, 1987, 1988, 1989, 1990, 1993, 1995, 1996, 1999, 2001, 2006, 2007, 2010, 2018, 2019 2021, 2022

Tidligere fodboldspillere 
 Anderson
 Ronaldinho
 Lucas Leiva
 Mário Jardel
 Emerson
 Douglas Costa
 Elano

Fodboldklubber i Brasilien
Etableret i 1903
Porto Alegre
Juliane Henningsen

Juliane Henningsen, (født 1984 og opvokset i Ilulissat) er en grønlandsk studerende og medlem af Grønlands Landsting med bopæl i Sisimiut. Hun er datter af køkkenassistent Ellen Kruse og maler Niels Henningsen, Sisimiut.

Allerede som 14 årig, skrev hun sit første læserbrev til Grønlandsposten og fulgte med i nyhederne. Efter i 2001 at have afsluttet folkeskolen i Ilulissat tog hun som 17-årig til Ågård Efterskole ved Egtved, hvor hun det følgende år tog 10. klasses afgangseksamen. De følgende tre år tog hun studentereksamen i Aasiaat, hvor hun som hovedopgave skrev om grønlandsk selvstyre og selvstændighed.

2005 studerede hun administration på Ilisimatusarfik (Grønlands Universitet). 2005 fik hun orlov og blev valgt ind i det grønlandske Landsting, hvor hun repræsenter partiet Inuit Ataqatigiit (IA). 

Ved folketingsvalget den 13. november 2007 blev hun som en af de yngste valgt ind i Folketinget med 5.168 personlige stemmer. Hun var i Folketinget medlem af Den Nordatlantiske Gruppe.

Medlem af udvalg i Landstinget 
(før orlov) 
 Kultur, Uddannelse og Forskningsudvalg 2005-2007 
 Skatte og afgiftsudvalg 2007-? 
 Sundhedsudvalget 2005-2007 
 Vestnordisk Råd 2005-2007 
 Miljø og fredningsudvalget (et par måneder i) 2007

Tillidshverv 
 Sekretær i IA's Landsorganisation 
 Sekretær i IA Ungdoms Landsorganisation 
 2006-2007 medlem af forretningsudvalget i "Sorlak" (Grønlands Ungdoms Fællesråd )
 Medlem af det grønlandske Landsting for Inuit Ataqatigiit fra 2005 (orlov fra 1. jan. 2008).
 Medlem af Forretningsudvalget i Sorlak 2006-2007. 
 Sekretær i Inuit Ataqatigiits landsorganisation og medlem af forretningsudvalget. *Sekretær i Inuit Ataqatigiits Ungdoms landsorganisation. 
 Medlem af Arktiske Parlamentarikere

Folketinget 
 Folketingsmedlem for Inuit Ataqatigiit i Grønland fra 13. nov 2007
 Medlem af Miljø- og Planlægningsudvalget
 Medlem af Udvalget vedr. Grønlandske forhold 
 Medlem af Udenrigspolitisk Nævn 
 Medlem af Nordisk Råd (stedfortræder)

Eksterne henvisninger 

 Juliane Henningsen (kilde) 
 
 Kulturpolitik og Økonomi

Politikere fra Inuit Ataqatigiit
Medlemmer af Landstinget
Folketingsmedlemmer i 2000'erne
Folketingsmedlemmer i 2010'erne
Tidligere folketingsmedlemmer fra Grønland
Personer fra Ilulissat
Inatsisartutmedlemmer
Regeringen Anders Fogh Rasmussen III

Regeringen Anders Fogh Rasmussen III dannedes efter folketingsvalget 2007 og var Danmarks regering fra 23. november 2007 til 5. april 2009. Den bestod af 19 ministre, 12 fra Venstre og 7 fra Konservative og blev afløst af Regeringen Lars Løkke Rasmussen I.

Ministre 
 Statsminister Anders Fogh Rasmussen (V)
 Økonomi- og erhvervsminister, vicestatsminister Bendt Bendtsen (K) – fra 10. september 2008 Lene Espersen (K)
 Udenrigsminister Per Stig Møller (K)
 Finansminister Lars Løkke Rasmussen (V)
 Justitsminister Lene Espersen (K) – fra 10. september 2008 Brian Mikkelsen (K)
 Klima- og energiminister Connie Hedegaard (K)
 Miljøminister Troels Lund Poulsen (V)
 Kulturminister Brian Mikkelsen (K) – fra 10. september 2008 Carina Christensen (K)
 Forsvarsminister Søren Gade (V)
 Skatteminister Kristian Jensen (V)
 Beskæftigelsesminister Claus Hjort Frederiksen (V)
 Minister for udviklingsbistand Ulla Tørnæs (V)
 Minister for videnskab, teknologi og udvikling Helge Sander (V)
 Minister for fødevarer, landbrug og fiskeri Eva Kjer Hansen (V)
 Undervisningsminister og minister for nordisk samarbejde Bertel Haarder (V)
 Velfærdsminister og minister for ligestilling Karen Jespersen (V)
 Transportminister Carina Christensen (K) – fra 10. september 2008 Lars Barfoed (K)
 Minister for sundhed og forebyggelse Jakob Axel Nielsen (K)
 Minister for flygtninge, indvandrere og integration samt kirkeminister Birthe Rønn Hornbech (V)

Ændringer i forhold til Regeringen Anders Fogh Rasmussen II 
 Tidligere finansminister Thor Pedersen blev ny formand for Folketinget, idet Christian Mejdahl ikke genopstillede
 Undervisnings- og kirkeminister Bertel Haarder beholdt posten som undervisningsminister, men blev i stedet for kirkeminister ny minister for nordisk samarbejde
 Socialminister og minister for ligestilling Karen Jespersen blev ny velfærdsminister og minister for ligestilling
 Tidligere indenrigs- og sundhedsminister Lars Løkke Rasmussen blev ny finansminister
 Tidligere miljøminister og minister for nordisk samarbejde Connie Hedegaard blev ny klima- og energiminister
 Ny miljøminister blev Troels Lund Poulsen
 Tidligere familie- og forbrugerminister Carina Christensen blev ny transportminister
 Tidligere transportminister Jakob Axel Nielsen blev ny minister for sundhed og forebyggelse
 Birthe Rønn Hornbech blev ny integrations- og kirkeminister

Senere ændringer 
I forbindelse med hidtidig Økonomi- og erhvervsminister Bendt Bendtsen afgang blev der 10. september 2008 foretaget en rokade blandt de konservative ministre.

 Økonomi- og erhvervsminister Bendt Bendtsen forlod som nævnt regeringen.
 Tidligere justitsminister Lene Espersen blev ny økonomi- og erhvervsminister.
 Tidligere kulturminister Brian Mikkelsen blev ny justitsminister.
 Tidligere transportminister Carina Christensen blev ny kulturminister.
 Lars Barfoed blev ny transportminister.

Rasmussen, Anders Fogh, 3, Regeringen
TVNorge

TVNorge (tidligere forkortet TVN) er en norsk tv-kanal.

Kanalen har sendt via kabel-tv, satellit og lokale tv-kanaler siden 5. december 1988, og var således den første fuldt kommercielle tv-kanal i Norge. De lokale tv-kanaler distribuerer TVNorges signal i den tid, de ikke selv sender programmer. I Norge kan kanalen ses af 88,9% af befolkningen. Kanalen er den tredjestørste målt på seertal. En relativt stor andel af programmer er amerikansk producerede.

I 1997 købte TV 2 Norge 49,33 procent af aktierne i TVNorge, men solgte dem til den Luxembourg-baserede mediekoncern SBS Broadcasting i 2004. SBS ejer i dag 100% af aktierne i kanalen. 

Den amerikanske datafirma Novell sagsøgte TVNorge i 2003 for at bruge et logo, der mindede for meget om Novells. Selskabet tabte sagen.

Eksterne henvisninger
 TVNorges hjemmeside

Tv-kanaler fra Norge
Discovery, Inc.
Medievirksomheder fra Norge
Grêmio

Grémio, Grêmio er et portugisisk ord for sammenslutning og kan referere til flere artikler:

Sportsklubber

Rio Grande do Sul 
Grêmio Foot-Ball Porto Alegrense – brasiliensk fodboldklub baseret i Porto Alegre
Grêmio Atlético Farroupilha – brasiliensk fodboldklub baseret i Pelotas
Grêmio Esportivo Bagé – brasiliensk fodboldklub baseret i Bagé
Grêmio Esportivo Brasil – brasiliensk fodboldklub baseret i Pelotas
Grêmio Esportivo Glória – brasiliensk fodboldklub baseret i Vacaria
Grêmio Esportivo São José – brasiliensk fodboldklub baseret i Cachoeira do Sul
Grêmio Esportivo Sapucaiense – brasiliensk fodboldklub baseret i Sapucaia do Sul

São Paulo 
Grêmio Catanduvense de Futebol – brasiliensk fodboldklub baseret i Catanduva
Grêmio Esportivo Catanduvense – tidligere brasiliensk fodboldklub
Grêmio Esportivo Mauaense – brasiliensk fodboldklub baseret i Mauá
Grêmio Esportivo Novorizontino – brasiliensk fodboldklub baseret i Novo Horizonte
Grêmio Esportivo Sãocarlense – brasiliensk fodboldklub baseret i São Carlos
Grêmio Recreativo Barueri – brasiliensk fodboldklub baseret i Barueri

Santa Catarina 
Grêmio Esportivo Juventus – brasiliensk fodboldklub baseret i Jaraguá do Sul
Grêmio Esportivo Olímpico – brasiliensk fodboldklub baseret i Blumenau

Amazonas 
Grêmio Atlético Coariense – brasiliensk fodboldklub baseret i Coari

Goiás 
Grêmio Esportivo Inhumense – brasiliensk fodboldklub baseret i Anápolis

Pernambuco 
Grêmio Esportivo Petribu – brasiliensk fodboldklub

Mato Grosso 
Grêmio Esportivo Jaciara – brasiliensk fodboldklub baseret i Jaciara

Andre 
Gremio (Suikoden) – fiktiv karakter
Ærøs flag

Ærøs flag er et uofficielt lokalflag for Ærø, som er trefarvet i tre striber – guldgul, søgrøn og livfarve (den røde farve). Flaget ses ofte ved siden af Dannebrog. 

Fanen blev antagelig skabt mellem 1622 og 1633 af hertug Hans den Yngres ældste søn hertug Christian af Slesvig-Holsten-Sønderborg-Ærø, som arvede Ærø ved faderens død i 1622. Hertug Christian er den eneste af Ærøs hertuger, hvis hertugdømme omfattede hele Ærø. Ved sin død efterlod han sig fanen på herregården Graasten, der lå ved Drejet på vejen til Marstal. Boet blev efter hans død i juni måned 1633 omhyggeligt og nøjagtigt registreret og beskrevet. Fra disse detaljerede beskrivelser kendes landsfanen. Fanens mål var efter omregning til nutidens mål, næsten kvadratisk (2,81 m i højden og 2,87 m i bredden). Fanen var trefarvet i ni striber – guldgul, søgrøn og livfarve (den røde farve). 
 
Der findes et flag på Ærø, som før denne nye historiske udredning blev foretaget, blev kaldt det eneste flag fra Ærø, nu bliver den betragtet som Ærøs flag Det er en trikolore med farverne gul, grøn og rød, der har samme udseende som Litauens flag 

Af andre regionale flag, som benyttes i Danmark, er der Bornholms flag og Vendsyssels flag.

Eksterne henvisninger
 Ærø-flaget og dets historie 
 Engelsk artikel om Ærøs flag
 Erik Kroman: "Ærøs gamle fane", Ærøboen 27 (1959), s. 33-34

Referencer 

Flag fra Europa
Landsdelsflag
Eider-Treene-Niederung

Eider-Treene-Niederung (på dansk Ejder-Trene-Sænkningen) er et landskab i det nordlige Tyskland, beliggende i den vestlige del af delstaten Slesvig-Holsten. Det er et område på omkring 500 km² langs floderne Ejderen, Trenen og Sorge.

Ejder-Trene-Sænkningen er det største vejlelandskab i Slesvig-Holsten og omfatter en tredjedel af delstatens moseområde, og giver levestæder for mange vadefuglearter.

I nord grænser området til Hollingsted og Treja, i øst til Rendsborg, i syd møder det moseområderne ved Hanerau og Haalerau på den anden side af Kielerkanalen. Mod vest går det uden nogen fast grænse over i marsken på Ejdersted. Området består af lavningerne omkring floderne og de derimellem liggende småbakker.

Literatur 
 Martin Becker und Gert Kaster: Kulturlandschaft Eider-Treene-Sorge – Wachholtz Verlag Neumünster 2005

Eksterne henvisninger 
 Regionen Ejder-Trene-Sorge 
 Eider-Treene-Niederung beim Ökologischen Reiseführer Schleswig-Holstein 

Slesvig-Holstens geografi
Naturområder i Tyskland
Arjuna

Arjuna (Sanskrit: अर्जुन, arjuna) er en af heltene i Hinduskriftet Mahabharata.

Han var var i indisk mytologi medlem af Pandavafamilien og søn af Kunti og Indra.

I Bhagavad Gita skildres Arjunas kamp mod fjendtlige slægtninge. Han henvendte sig til Krishna for at få hjælp, men i stedet for at hjælpe i kampen afslørede Krishna sin visdom for Arjuna.

Arjuna (sanskrit: अर्जुन, IAST: Arjuna) er en hovedperson i det indiske epos Mahabharata og vises også i andre gamle hinduistiske mytologiske tekster. I eposet beskrives han som en af de fem sønner af Pandu, samlet kendt som Pandavas, og blev født af et forhold mellem hans mor, Kunti, og guden Indra. Familien var en del af den kongelige linje af Kuru Kingdom.

Arjuna er afbildet som en dygtig bueskytter og vinder Draupadis hånd i ægteskab. Hun bliver hans første kone og er samtidig gift med Arjunas brødre. Han er udvist to gange for først at have brudt en pagt med sine brødre; og for det andet sammen med dem, når hans ældste bror bliver narret til at spille tronen væk. En bemærkelsesværdig hændelse under den første eksil var Arjunas deltagelse i brændingen af Khandava-skoven.

Eksterne henvisninger 

Hinduisme
Hans Johansen (biolog)

Hans Johansen (2. december 1897 i Riga – 18. december 1973) var professor i biologi, først ved Tomsk Statsuniversitet, siden ved Københavns Universitet.

Han blev født i Riga i Letland af danske forældre og blev student i Estland. Som ung student kom han til Tomsk for at studerede naturvidenskab. Der kom han i kontakt med den russiske ornitolog Hermann Johansen, med hvem Hans Johansen i øvrigt ikke var beslægtet. Under Den russiske Borgerkrig, hvor Johansen var afskåret fra omverdenen, vandrede han gennem mere end toår omkring i Altai-bjergene og indsamlede fugle. Fra 1921-1924 opholdt han sig i München, hvor han fortsatte studierne og blev doktor i geografi. Han vendte efterfølgende tilbage til Tomsk og var fra 1927 assistent for Hermann Johansen. Efter dennes død i 1930, blev Hans Johansen udnævnt til professor. Imidlertid blev han i oktober 1937, som alle andre udenlandske statsborgere, udvist af Sovjetunionen. Han kom til Danmark, hvor han fra 1944 var ansat ved Zoologisk Museum og ledede Ringmærkningscentralen (1943-1960). Han købte et hus i Nordmarken på Læsø, hvis landskab mindede ham om Sibiriens. Han skænkede senere huset med en 400 tdr land stor grund till Københavns Universitet. Det blev indrettet til feltlaboratorium, hvilket det stadig fungerer som.

Hans Johansen skrev fra 1944 til langt ind i 1960'erne en lang række afhandlinger om fuglefaunaen i det vestlige Sibirien. De blev trykt i Journal für Ornithologie.

 Johansen, Hans (1944-65). Die Vogelfauna Westsibiriens
Om Læsølaboratorierne – se
Münster-Svendsen, Mikael (1998) Københavns Universitets Læsø-laboratorier. Dansk Naturhistorisk Forenings Tidsskrift 8: 52-58.

Biologer fra Danmark
Geografer fra Danmark
Professorer fra Københavns Universitet
Personer i Kraks Blå Bog (afdøde)
Museumsfolk fra Danmark
Faglitterære forfattere fra Danmark
Personer fra Riga
Dansksprogede forfattere fra Danmark
Arne Brustad

Arne Brustad (født 14. april 1912, død 22. august 1987) regnes for at være en af Norges bedste fodboldspillere gennem tiden. Brustad spillede klubfodbold for FC Lyn Oslo, og var med på Bronselaget i 1936. Han fik i alt 33 A-landskampe for Norge og scorede 17 landsholdsmål.

Ved OL-turneringen i Berlin scorede Brustad fem mål i fire kampe, deriblandt alle Norges tre mål i bronzekampen mod Polen, hvor Norge vandt 3–2. Brustad blev af mange, både i Norge og i udlandet, regnet for at have været turneringens bedste spiller.

I 1938 deltog Norge i VM i fodbold for første gang. Turneringen foregik efter cupformat, og Norge blev slået ud i første runde af  med 2–1 efter forlænget spilletid. Brustad scorede det norske mål, og scorede også et mål til lige før slutningen af ordinær tid, men dette mål blev annulleret for offside.

Referencer 

Fodboldspillere fra Norge
Deltagere for Norge ved sommer-OL 1936
Olympiske bronzemedaljevindere fra Norge
Streets of Love

"Streets of Love" er en sang fra det engelske rock’n’ roll band The Rolling Stones, og den stammer fra deres 2005 album A Bigger Bang. 

Den blev krediteret til Mick Jagger og Keith Richards, og udgivet som dobbelt A-side single sammen med ”Rough Justice” den 22. august, 2005. 

På nummeret sang Jagger, mens Charlie Watts og Darryl Jones spillede henholdsvis trommer og bass. Richards og Ron Wood spillede sangens elektriske guitarer, og orgel og klaver blev spillet af Matt Clifford og Chuck Leavell .

Eksterne kilder og henvisninger 

Tekst
Se The Rolling Stones ”Streets of Love”
Tekst og info om ”Streets of Love”

Fodnote 

Rolling Stones-sange
Singler fra 2005
Suzanne Moll

Suzanne Moll (født 18. marts 1961) er en dansk journalist, der har haft flere ledende stillinger i medievirksomheder.

Suzanne Moll er uddannet bibliotekar fra Danmarks Biblioteksskole i 1985, men har siden arbejdet med journalistik, først som freelancer, senere på Radioavisen fra 1994 og som studievært på P3 Eftermiddag. Hun har også været reporter på TV Avisen og programudvikler og studievært på DR2's bogprogram, Bestseller.I 2001 blev hun indlandsredaktør/souschef på TV Avisen, og i 2006 blev hun chef for DR's regionalradio Københavns Radio. I oktober 2006 blev hun ansat som nyhedschef på TV 2 Radio, og 14. november 2007 overtog hun rollen som ny konstitueret direktør for kanalen efter Jens Rohde. Efter TV 2 Radios lukning i 2008 blev hun chefredaktør for B.T., 

Fra 1. november 2009 var Moll underdirektør i DR Programproduktion med ansvar for strategi.
Ansættelse blev kortvarig da hun blev afskediget samme måned som led i en nedlæggelse af flere chefstillinger i DR.
Hun var med til at bygge radiokanalen Radio24syv op. 
I oktober 2012 sagde hun dog sin stilling op for at lave internationale projekter.

Suzanne Moll er medlem af Foreningen for Undersøgende Journalistik og Publicistklubben.

Henvisninger 

Journalister fra Danmark
Chefredaktører fra Danmark
Studieværter fra Danmark
Erhvervsfolk fra Danmark
Ansatte i DR
Ansatte ved TV 2
Journalister ved BT
Personer i Kraks Blå Bog
Magdalena Augusta af Anhalt-Zerbst

Magdalena Augusta af Anhalt-Zerbst ( 13. oktober 1679 − 11. oktober 1740) var af slægten askanierne som datter af fyrst Karl Vilhelm af Anhalt-Zerbst og dennes hustru Sophia af Sachsen-Weissenfels. Magdalena Augusta fik i 1696 titel af hertuginde af Sachsen-Gotha-Altenburg ved sit ægteskab med hertug Frederik 2. 

Hertugparret fik 19 børn (og var oldeforældre til bl.a. kong George 3. af Storbritannien);

 Sophie (1697-1703) 
 Frederick (1699-1772), arvede hertugdømmet efter sin fader
 Wilhelm (1701-1771) 
 Karl Friedrich (1702-1703) 
 Johann August (1704-1767) 
 Christian (1705) 
 Christian Wilhelm (1706-1748) 
 Ludwig Ernst (1707-1763) 
 Emanuel (1709-1710) 
 Moritz (1711-1777) 
 Sophie (1712) 
 Karl (1714-1715) 
 Friederike (1715-1775) 
 Magdalen Sybille (1718) 
 Augusta (1719-1772), fyrstinde af Wales som ægtefælle til Frederik Ludvig af Wales
 Johann Adolf (1731-1799) 

Kongelige fra Tyskland
Personer fra Tyskland
Huset Askanien
Mybanker.dk

Mybanker A/S (bedre kendt mybanker.dk) er en dansk fintech-virksomhed.

Historie 
Mybanker startede i 2000 som den første prisportal for finansielle tjenester, hvor forskellige pengeinstitutters renter og gebyrer kan sammenlignes. Sidenhen er det blevet en fintech-virksomhed, der tilbyder kunder at sætte deres økonomi på 'auktion' blandt bydende banker og få tilbud på at skifte bank.

Ejerskab og økonomi 
Mybanker er privatejet og blev etableret i april 2000, og er den ældste prisportal, og en af de første fintech-virksomheder på det finansielle område, i Danmark. Mybanker tjener penge ved at modtage en såkaldt henvisningsprovision fra de banker, der er repræsenteret på hjemmesiden. Desuden modtager fintech-virksomheden provision, når brugere af portalen vælger at foretage et bankskifte via siden.

Referencer

Ekstern henvisning 
 www.mybanker.dk, officiel hjemmeside

Bankvirksomhed
Softwarevirksomheder i Danmark
Sammenligningsportaler
Den Nordatlantiske Gruppe

Den Nordatlantiske Gruppe var en gruppe af folketingsmedlemmer fra Grønland og Færøerne, der havde som hovedmål at arbejde for Grønlands og Færøernes selvstændighed. 

Gruppen blev dannet efter folketingsvalget den 20. november 2001, da den grønlandske selvstyrefløj havde vundet begge de grønlandske pladser i Folketinget, og den færøske selvstyrefløj havde vundet den ene af de færøske mandater. Den 15. december 2001 blev gruppen formelt dannet med underskrivningen af en samarbejdsaftale.
 
I Folketinget ville de tre medlemmer stå sammen om alle de sager og forhold, hvor Færøerne og Grønland har fælles interesser. Gruppens medlemmer var ikke forpligtede til i alle sager at stemme ens i folketingssalen. 

Samarbejdet sluttede efter folketingsvalget den 15. september 2011. De socialdemokratiske kandidater valgt på Færøerne og Grønland gik ind i et samarbejde med Socialdemokraternes folketingsgruppe, mens Sara Olsvig (Inuit Ataqatigiit) er gæst i Socialistisk Folkepartis gruppe. Efter valget erklærede disse tre at de støttede en kommende S-R-SF-regering Thorning-Schmidt.

Gruppens mål 
 Grønland og Færøerne opnår fuld selvstændighed med eget forsvar og indleder et tæt samarbejde med Danmark på dette grundlag.
 Færinger og grønlændere bosiddende i Danmark skal have samme rettigheder, som EU-lovgivningen giver traditionelle etniske mindretal i et EU-land.
 Der skal sættes mere fokus på grønlænderes sociale forhold i Danmark, og at der gøres en indsats for at forbedre deres forhold.

Medlemmer 
  Høgni Hoydal (Tjóðveldi), 2001-2011 (Stedfortræder 2001-2004: Tórbjørn Jacobsen; 2008: Sjúrður Skaale)
  Kuupik Kleist (Inuit Ataqatigiit), 2001-2007
  Lars Emil Johansen (Siumut), 2001-2009
  Juliane Henningsen (Inuit Ataqatigiit), 2007-2011

Henvisninger 

Grupper i Folketinget
Grønlands politik
Færøernes politik
Etableret i 2001
Cairo International Airport

Cairo International Airport. (IATA: CAI, ICAO: HECA)  (Arabisk: مطار القاهرة الدولي), er en lufthavn beliggende i udkanten af Egyptens hovedstad Cairo. Lufthavnen er placeret 15 km nø fra centrum og har årligt 16.148.480 mio. passagerer (2010).

Den har tre parallelle landingsbaner, orienteret ca. nordøst-sydvest.
 05L/23R - 3.301m x 60m - asfalt
 05C/23C - 3.999m x 60m - asfalt
 05R/23L - 4.000m x 60m - asfalt

Det er Afrikas næststørste forretnings-lufthavn efter Johannesburg International Airport.

Kilder 

Lufthavne i Egypten
Kairo